Daniel (Romanian patriarkka)

Patriarkka Daniel (oikealta nimeltään Dan Ilie Ciobotea, s. 22. heinäkuuta 1951) on Romanian ortodoksisen kirkon nykyinen päämies, joka aloitti tehtävässään vuonna 2007 ja on järjestyksessään kuudes.

 Tausta ja yksityiselämä 
Daniel syntyi vuonna 1951 Baran kylässä, Timişin maakunnassa ja sai nimekseen Dan Ilie. Hänen vanhempansa olivat Alexe ja Stela. Daniel kävi koulua Timişissa ja valmistui lukiosta vuonna 1966. Neljä vuotta myöhemmin hän aloitti teologian opinnot Sibiussa ja valmistui vuonna 1974. Teologian tohtoriksi hän väitteli Bukarestin yliopistosta vuonna 1976. Tämän jälkeen hän lähti opiskelemaan Ranskaan ja Saksaan sekä protestanttisiin että katolisiin yliopistoihin.

 Toiminta pappina 
Vuonna 1987 Daniel meni luostariin, jossa hän oli kolme vuotta. Tämän jälkeen hänet vihittiin piispaksi ja hän toimi Timișoaran arkkihiippakunnan apulaispiispana. Kesäkuussa 1990 hän aloitti Moldavian ja Bukovinan metropoliittana.

Vuosina 1992–2007 Daniel toimi dogmatiikan professorina Iaşin yliopiston teologisessa tiedekunnassa. Hänet valittiin Romanian patriarkaksi 12. syyskuuta 2007. Virkaanastujaiset pidettiin virallisesti 30. syyskuuta.

 Kunnianosoituksia 

 55x55px Romanian tähden ritarikunta (Romania, 2021)
 55x55px Tasavallan ritarikunta (Moldova, 2010)

 Lähteet 

Luokka:Vuonna 1951 syntyneet
Luokka:Romanialaiset papit
Luokka:Patriarkat
Luokka:Elävät henkilöt